Лез Абим

Лез Абим (; креолски:  или ) — најнаселената општина во францускиот прекуморски регион и департман Гваделуп, сместен во групата Мали Антили. Се наоѓа на западната страна на островот Гранд Тер, и ја сочинува најголемата метрополска област во регионот заедно со Поент а Питр.Aire d'attraction des villes 2020 des Abymes (9A1), INSEE

Географија
Општината се наоѓа на 3 км североисточно од Поент а Питр, 7 км источно од Бе Мао и 10 км југозападно од Морн а Ло. До неа се доаѓа преку државниот пат N1 од Бе Мао на запад, кој минува по јужната граница на општината и продолжува на југ како N4. N5 се двои од N1 и оди на североисток низ центарот на општината, па продолжува на североисток до Морн а Ло. N11 се двои од N5 југоисточно од градот и продолжува кон северозапад, по што повторно му се приклучува на N1. Патот D106 оди на север од општината до Вје Бур. Правецот „Пале Ројал“ минува североисточно низ општината и му се приклучув ана N5. Правецот „Шазо“ се двои од „Пале Ројал“ и води на североисток до Ду.Google Maps

До Меѓународниот аеродром Поент а Питр се стасува по патот N11.

Лез Абим е интегриран во урбаното подрачје на Поент а Питр.

Населени места и месности

 Базен (Bazin)
 Бембриџ (Baimbridge)
 Бесон (Besson)
 Бо Солеј (Beau-Soleil)
 Боавен (Boisvin)
 Боавињер (Boisvinière)
 Боарипо (Boisripeau)
 Бозон (Bauzon)
 Борико (Boricaud)
 Булики (Bouliqui)
 Гаоза (Gaoza)
 Гран Кам (Grand-Camp)
 Давид (David)
 Деравињер (Deravinières)
 Дигазон (Dugazon)
 Ду (Doubs)
 Кадик (Caduc)
 Карак (Caraque)
 Катре Шемен (Quatre Chemins)
 Кома (Coma)
 Ле Резет (Le Raizet)
 Леони (Léonie)
 Масла (Masselas)
 Морн Флери (Morne-Fleuri)
 Нере (Nérée)
 Папен (Papin)
 Пети Перу (Petit-Pérou)
 Поант Дор (Pointe-d'Or)
 Селињи (Céligny)
 Шазо (Chazeau)
 Шовел (Chauvel)

Клима
Лез Абим има тропска монсунска клима (класа Am). Просечната годишна температура изнеусва . Просечните годишни врнежи се 1.557,8 мм, при што најврнежлив месец е октомври. Највисоки се температурите во август (), а најниски во февруари ().

Историја
Островите се населени уште од претколумбовско време. Останки од стари населби се најдени кај Дотемар, а најзначајни се оние во Бел Плен, каде е откриена голема населба датирана од 1000 до 1200 г. (т.н. „трумасоидна култура“).

Првото село, на неколку километри од денешниот град, е основано во 1691 г. Најпрвин се состоело од неколку куќи, но потоа се развило со одгледувањето на шеќерна трска, какао и кафе. Првата енориска црква е изградена во 1726 г.

Управа
Лез Абим ѝ припаѓа на општинската заедница Кап Екселанс, во која влегуваат и Поент а Питр и Бе Мао. Општината се дели на три кантона:
 Лез Абим-1;
 Лез Абим-2;
 Лез Абим-3, кој опфаќа и дел од Ле Гозје.

мини|Градскиот дом

Стопанство
Стопанската активност е потесно поврзана со меѓународниот аеродром Поент а Питр (порано „Резе“). Тука е седиштето на авиопревозникот „Ер Караиб“.2013 World Travel Awards , Air Caraïbes. .

Иако не е туристичко место, Лез Абим е втор град по економско значење во Гваделуп, по индустриската зона во Жари. Во градот е трговскиот центар „Милени“. Комплексот „Фемили Плаза“ има кина, трговски центар и рекреативен центар.First stone for the Family Plaza Complex on France-Antilles на 10 јануари 2014 г. 

 Поврзано 
 Општини во Гваделуп

 Наводи 

 Надворешни врски 

 Официјален портал на Лез Абим  
 Генерален совет на Гваделуп 
 Меѓународен аеродром Поент а Питр 
 Лез Абим на „Геопортал“, Национален географски институт (IGN) 

Категорија:Општини во Гваделуп